b'\n_START_ARTICLE_\nHigh Noon\n_START_SECTION_\nSi\xc5\xbeets\n_START_PARAGRAPH_\nFilm\xc4\x81 att\xc4\x93lotie notikumi norisin\xc4\x81s re\xc4\x81l\xc4\x81 laik\xc4\x81 \xe2\x80\x94 filmas darb\xc4\xabba ilgst atbilsto\xc5\xa1i filmas garumam (85 min\xc5\xabtes). Filmas galvenais varonis ir pils\xc4\x93tas \xc5\xa1erifs Vills Keins (G\xc4\x93rijs K\xc5\xabpers). Vi\xc5\x86\xc5\xa1 sav\xc4\x81 k\xc4\x81zu dien\xc4\x81 nol\xc4\x93mis atst\xc4\x81t \xc5\xa1erifa posteni, lai kop\xc4\x81 ar jauno sievu Eimiju (Greisa Kellija) dotos uz citu pils\xc4\x93tu uzs\xc4\x81kt jaunu dz\xc4\xabvi. Keins uzzina, ka k\xc4\x81ds vi\xc5\x86a arest\xc4\x93ts noziedznieks Frenks Millers (Ians Makdonalds) ir atbr\xc4\xabvots no cietuma un nol\xc4\x93mis ierasties pils\xc4\x93t\xc4\x81, lai atriebtos Keinam. Pils\xc4\x93t\xc4\x81 visi zina, ka Millers atbrauks ar vilcienu tie\xc5\xa1i pusdienas laik\xc4\x81. Vi\xc5\x86a banda, tr\xc4\xabs noziedznieki, jau gaida vi\xc5\x86u ierodamies. Keins nolemj st\xc4\x81ties Milleram pret\xc4\xab, cerot uz pils\xc4\x93tnieku atbalstu, bet tiem nepietiek drosmes. Keins paliek viens pret \xc4\x8detriem. Divus band\xc4\xabtus Keinam izdodas no\xc5\xa1aut, bet vi\xc5\x86\xc5\xa1 pats tiek ievainots. Tad Eimija, aizst\xc4\x81vot v\xc4\xabru, no\xc5\xa1auj tre\xc5\xa1o band\xc4\xabtu, bet Millers Eimiju sag\xc5\xabsta, lai izvilin\xc4\x81tu Keinu no aizsega. Eimijai izdodas uz mirkli nov\xc4\x93rst Millera uzman\xc4\xabbu, Keins izdara \xc5\xa1\xc4\x81vienu un Millers ir miris. Filmas beig\xc4\x81s Keins nosvie\xc5\xbe pils\xc4\x93tnieku priek\xc5\xa1\xc4\x81 savu \xc5\xa1erifa zvaigzni un kop\xc4\x81 ar Eimiju dodas prom no pils\xc4\x93tas.'